User:Thirumaleeswarartemple/sandbox

அரக்கோணம் அருகில் திருமாதலம்பாக்கம் என்னும் ஊரில் அமையப்பெற்றுக்கும் இத்திருக்கோவில் சுமார் ௨௦௦௦ ஆண்டுகள் பழமையும் புராதனப் பெருமையும் சோழர் கால சிறப்பம்சம் கொண்டு திகழும் விஷேஷ திருத்தலம்.

தெய்வ நலம் சான்ற சான்றோர்கள் நிறைந்த தொண்டை நன்னாட்டின் திலகம் எனத் திகழும் காஞ்சிபுரம் ஏழு புண்ணிய நகரங்களின் முக்கியத்துவம் பெற்ற புனித நகரம் ஆகும். இத்திருநகரத்தை அடுத்து சுமார் 20.கி.மி. தூரத்தில் அமைந்துள்ளது, திருமாதலம்பாக்கம் எனும் எழிலார்ந்த சிற்றூர் ஆகும். இத்தகு சிற்றூரில் சோழர் கால கட்டமைப்போடு சிறப்புடன் திகழும் திவ்ய சிவாலயம் அருள்மிகு பொன்னிறங்கொண்ட திருமாலீஸ்வரர் திருக்கோவில், சுமார் 2 ஆயிரம் ஆண்டுகளுக்கு மேல் பழமையோடும் புராதனப் பெருமையோடும் மிகவும் சிறப்பான நிலையில் அமைந்துள்ளது.

திருமாதலம்பாக்கம் ஊர் பெருமை திருமால் + தலம் + பாக்கம் என்று பிரித்து திருமால் இங்கு விரும்பி வந்து உறையும் தலம் என்றும், திருமால் பெருவிருப்பினோடு ஈசனை இங்கு வழிபட்டு மனக்கவலை ஒழிந்து மனோபலம் பெற்ற தலம் என்றும் பொருள் கொள்வர். திரு + மா + தலம் + பாக்கம் என்று பிரித்து, மஹாலக்ஷ்மி மன மகிழ்ந்து உறையும் தலம் என்றும் மங்களம் நிறைந்த மாபெரும் ஸ்தலம் என்றும் பொருள் கொள்வர். இத்தகைய எழிலார்ந்த கிராமத்தில் எழுந்து அருள்பாலிக்கும் இறைவன் ஈசனின் புகழை சொல்வதற்கு இயலாது. '''

அ/மி. திருமாலீஸ்வரர் மகிமை''' “பொன்னார் மேனியனே” என்ற வாசகத்திற்கு ஒப்ப சிவபெருமான் இத்திருத்தலத்தில் பொன்னிறப் பொலிவுடன் காட்சிதருகிறார். நாம் வேறு எங்கும் காண முடியாத அளவிற்கு அறியப்பரம்பொருளாய் அடி முடி காணாதவர் என்பதற்கிணங்க இத்திருத்தலத்தில் சிவபெருமான் அடிபாகத்தினை கண்டதில்லை என்கின்றனர் இவ்வாலயத்தினை சீர்அமைத்த ஸ்தபதியும் ஊர் பொதுமக்களும்.

ஆலயத்தின் சிறப்பு அம்சங்கள் புராண காலத்து பெருமை வாய்ந்த திருமாதலம்பாக்கம் தலத்தில், ஜலந்திரன் என்னும் கொடிய அசுரன் தோன்றி சிவபெருமானை நோக்கி கடுமையான தவங்கள் செய்து பல அறிய வரங்களை பெற்று தேவர்களை மிகவும் கொடுமை செய்து வந்தான். அவ்வாறு அவன் பெற்ற வரங்களில் மிகவும் முக்கியமான ஒன்று, தன்னை அழிக்கும் சக்தி எதுவாகினும் அது தான் பிறந்த ஸ்தலத்தில் இருந்து தன்னை அழிக்க வேண்டும் என்பது. இத்தகைய அரிய வரங்களை பெற்ற அசுரன் தேவர்களை மிகவும் கொடுமை செய்து வந்தான். செய்வதறியாமல் தவித்த தேவர்கள் காக்கும் கடவுளான மகாவிஷ்ணுவிடம் தஞ்சம் அடைந்தனர். திருமால் தேவர்கள் துயர் துடைக்க எண்ணி, சிவபெருமானிடம் வரம் பெற்ற ஜலந்திரனை ஈசனே அழிக்க வேண்டும் என்று சிவபெருமானை பிராத்தனை செய்ய, அசுரனின் வேண்டுகோளுக்கு ஏற்றவாறு அவனை அழிக்க அவன் பிறந்த தலமான திருமாதலம்பாக்கத்தில் தோன்றினார்.

மஹாவிஷ்ணு ஈசனை வழிபட்டு கார்யசித்தி அடைதல் ஒவ்வொரு சமயத்திலும் தேவர்களுக்கும் அசுரர்களுக்கும் நிகழும் யுத்தத்தில் திருமால் ஒவ்வொரு அவதாரங்கள் எடுத்து தேவர்களை காத்து ரட்சிக்கும் திருமாலின் மனோபலம் எப்பேர்பட்டது என்பதை உலகோர்களுக்கு உணர்த்த வேண்டும் என்பதற்காக சிவபெருமான் இங்கே தோன்ற, திருமால் சிவபெருமானுக்கு அனுதினமும் நித்ய பூஜைகள் ஸஹஸ்ர நாம அர்ச்சனைகளை செய்து வருகிறார், திருமாலின் பூஜைக்கு மனமகிழ்ந்த சிவபெருமான் ஆயிரம் கோடி சூரிய பிரகாசத்துடன் திருமாலுக்கு அனுக்கிரஹம் செய்கிறார். இந்த சூரிய ஒளி பிரகாசமானது சிவபெருமானின் திருமேனியில் பொன்னிறமாக காட்சியளிக்கிறது. மேலும் திருமால் சிவபெருமானுக்கு இத்திருத்தலத்திலே ஸஹஸ்ரநாம பூஜை செய்து வழிபட்ட காரணத்தினால், இங்கு எழுந்து அருள்பாலிக்கும் ஈசன் பொன்னிறங்கொண்ட திருமாலீஸ்வரர் என்று மஹாவிஷ்ணுவும் ஈசனும் கலந்த ஸ்வரூபத்தில் அருள்பாலிக்கிறார்.

தன்வந்திரியின் அம்சம் கொண்ட ஸ்ரீனிவாச பெருமாள் மஹிமை அனுதினமும் ஈசனை ஸஹஸ்ரநாம அர்ச்சனை செய்து பிரார்தனை செய்து வந்த திருமால் இத்திருத்தலத்தில் மக்களின் நோய் பிணி தீர்க்கும் தன்வந்தரி மூர்த்தியாக அருள்பாலிக்கிறார். ஆதி காலங்களில் சித்தர்கள் உருவாக்கும் நவபாஷன மூர்த்திக்கு உள்ள சிறப்பம்சம் பொருந்தியவர் இங்கு எழுந்தருள்பாலிக்கும் திருமால். பல அரிய மூலிகைகளால் உருவாக்கப்பட்ட பெருமாள் நம் உடலில் ஏற்படும் நோய்களை நிவர்த்திசெய்கிறார். இதன் ஆதாரமாக பெருமானின் மேனியில் பால் அபிஷேகம் செய்யும் போது நீல நிறமாக இங்கு மாறும் அபூர்வத்தை நாம் இன்றும் நேரில் காணமுடிகிறது. பெருமாளுக்கு தொடர்ந்து 11 ஏகாதசி அல்லது 11 சனிக்கிழமைகளில் அபிஷேகம் செய்து அபிஷேக பாலை உட்கொண்டு வந்தால் சரீர ரோகம் நிவர்த்தியாகும். மேலும் சந்தான பலன் வேண்டுவோர் இப்பெருமாளுக்கு ஏகாதசி திதியில் சந்தான கோபாலகிருஷ்ண ஹோமம் செய்து இறைவனை பிரார்த்தித்தால் உடனே சந்தான பலன் கிடைக்கும் என்பது இத்திருத்தல மகிமை. சந்தான பாக்கியம் பெற்ற பின்னர் துலாபாரம் காணிக்கை அளிப்பதும் இவ்வாலயத்தில் நடைபெற்று வருகின்றது. ''' அ/மி. திரிபுர சுந்தரி அம்பிகையின் சிறப்பம்சங்கள்''' தேவலோகத்தில் இருக்கும் கற்பகவிருட்சத்திற்கு இணையானவர் இங்கு எழுந்து அருள்பாலிக்கும் அம்பிகை திரிபுரசுந்தரி தாயார். நாம் நம் மனதில் என்ன ஒரு பிரார்த்தனை செய்தாலும் அது உடனே சித்தியளிக்கவல்லவள் அம்பிகை திரிபுர சுந்தரி. அம்பிகை சுக்ரவாரத்தில் (வெள்ளிக்கிழமைகளில்) ஸஹஸ்ர நாம குங்கும அர்ச்சனை செய்து பிராத்தித்தோமேயானால் ஜாதகத்தில் ஏற்படும் திருமண தோஷங்கள் நிவர்த்தியடையும்.

அபூர்வ ஆலயம் புராண காலத்து சிறப்பம்சம் பொருந்திய அபூர்வ சிவாலயம் யாரால் கட்டப்பட்டது என குறிப்பிடவில்லை. ஆனால் இந்த சிவாலயத்தை 2 சோழ மஹாராஜாக்கள் பரிபாலனை செய்துள்ளனர் என காஞ்சி புராணம் தெரிவிக்கிறது. முதற்கட்டமாக பராந்தக சோழன் எனும் சோழமன்னன் இத்திருத்தலத்தில் அருள்பாலிக்கும் ஈசனுக்கு 11 ஆண்டுகள் தவறாமல் ஸஹஸ்ர நாம அர்ச்சனை செய்து சாயுச்ய பதவி அடைந்ததாக கூறப்படுகிறது. அதனைத் தொடர்ந்து ராஜராஜசோழன் காஞ்சிபுரம் அதை சுற்றியுள்ள பகுதிகள் அனைத்தும் பல்லவர்கள் ஆட்சியில் இருந்த சமயத்தில். புதிய கங்கை மன்னன் என்னும் பல்லவ மன்னனுக்கும் இராஜராஜ சோழனுக்கும் தக்கோலம் எனும் இடத்தில் 2ம் உலகப்போருக்கு நிகரான யுத்தம் நடந்ததாக கூறப்படுகிறது. அந்த சமயத்தில் ராஜராஜ சோழனின் படைவீரர்கள் திருமாதலம்பாக்கம் எனும் இந்த ஸ்தலத்தில் முகாம் இட்டு யுத்தம் செய்தனராம். யுத்தத்தில் எங்கே நாம் தோல்வியை சந்தித்து விடுவோமோ என மனக்கலக்கம் வரும்போது, சோழமன்னனுக்கு ஈசன் அசரீரி மூலமாக பாவித்தாராம். தான் இங்கே இருப்பதாகவும் தன்னை 11 பிரதக்ஷிணம் செய்து யுத்தத்தில் மாபெரும் வெற்றியடைவாய் என்று. அதே போல் சோழ மன்னன் இறைவனை பூஜித்து மாபெரும் வெற்றியடைந்தார். பராந்தக சோழனுக்கு பிறகு ராஜராஜ சோழனால் இவ்வாலயம் திருப்பணிகள் செய்யப்பட்டு பூஜைகள் நடைபெற்றன என்பதற்கு ஆதாரம். இக்கோவில் தெற்கு வெளிச்சுற்று சுவரில் மிகவும் தேய்ந்த நிலையில் உள்ள கல்வெட்டு இதன் தொன்மைச் சிறப்பை எடுத்துக்கூறும். இங்கு பூமியை அகழ்ந்தபோது மூஞ்சுரு வாகனம் இல்லா விநாயகர் ராஜராஜசோழன் அனுதினமும் பூஜிக்கும் தன் இஷ்ட தெய்வமான சப்த மாதாக்களின் திருவுருவச்சிலைகள் புதையுண்டிருந்தது கண்டெடுக்கப்பட்டுள்ளன. இவை அனைத்தும் சோழர்கால பணியில் அபூர்வமாக வடிவமைக்கப்பட்டுள்ளன

 சுமார் 2 ஆயிரம் ஆண்டுகளுக்கு பிறகு மீண்டும் திருப்பணிகள் இத்தகைய சிறப்பம்சம் கொண்ட சிவாலயம் மீண்டும் சிதலம் அடைந்த நிலையில் இருந்தபோது திருப்பணிகளை செய்து நாம் தற்போது ஈசனை தரிசிக்கும் வகையில் ஆலயம் சிறப்புற்று அமைந்துள்ளது. தாது வருடம் வைகாசி மாதம் 25-ம் நாள் ஆங்கிலம் 07.06.1996-ம் ஆண்டு ஜெயேந்திர சரஸ்வதி சுவாமிகள் மற்றும் விஜயேந்திர சரஸ்வதி சுவாமிகள் திருக்கரத்தால் முதல் கும்பாபிஷேகம் வெகு சிறப்பாக நடைபெற்றது. அதன் தொடர்ச்சியாக 12 ஆண்டுகளுக்கு பிறகு சர்வதாரி வருடம் 14.12.2008-ம் ஆண்டு பொன்னொளி மின்னும் ஈசனுக்கு சிறப்பாக ஜீர்ணோத்தாரன அஷ்டபந்தன மஹா கும்பாபிஷேகம் நடந்தேறியது என்பது குறிப்பிடத்தக்கது ஆலயத்தின் ஸ்தல வரலாறு

இறைவன் : பொன்னிறங்கொண்ட திருமாலீஸ்வரர் இறைவி : திரிபுர சுந்தரி அம்பாள் தீர்த்தம் : இந்திர ப்பிரவாகம் ஸ்தல விருக்க்ஷம் : நெல்லி, அகத்தி, துளசி திருமால் தன் காரியம் சித்தியடைய ஈசனை எவ்வாறு மனமுறுக ஒருமனதோடு பூஜித்தாரோ அதே போல மனிதர்களாகிய நாம் நம்காரியம் சித்தியடைய ஈசனை தியானிப்போம். தோஷ நிவர்த்தி தலம்

திருக்கோவில் பூஜைகளில் கலந்து கொள்வதன் மூலம் நாம் நினைக்கும் அனைத்து காரியங்களும் சித்தியாகும். மேலும் ஜாதகத்தில் ஏற்படும் கிரகதோஷம், பித்ருதோஷம், பிரம்ஹ ஹத்திதோஷம், ரோகவியாதி தோஷம், விவாஹ தோஷம், மாங்கல்ய தோஷம், சஷ்டாஷ்டகடதோஷம், சர்பதோஷம் போன்றவை நிவர்த்தி செய்யும் திவ்ய திருத்தலம், மேலும் ஆதி காலத்திலிருந்தே இந்த ஆலயத்தில் 11 என்ற இலக்க எண் விஷேசமாக கூறப்படுகிறது. இதன் காரணம் சிவனின் பஞ்சாட்சரம்: நமசிவாய ; மஹாவிஷ்ணுவின் அஷ்டாக்ச்சரம்: நமோநாராயணாய. இங்கு திருமால் ஈசனை வழிபட்ட பெருமையினால் நமசிவாய நாராயணாய சேர்த்து 10 எழுத்துக்கள் ஓம் என்பது பிரணவம் இவை அனைத்தும் சேர்ந்தால் மொத்தம் 11 ஆக மாறுகிறது. சுருக்கமாக இவ்வாலயத்தை பற்றி கூற வேண்டுமானால்.

பௌர்ணமி சிறப்பு ஒவ்வொரு மாதம் பௌர்ணமி நாளில் பகல் 12 மணியளவில் விசேஷ பூஜை நடைபெறும். ஆலயத்தை 11 பிரதக்ஷினம் செய்வது கிரிவலம் வருவதற்கு சமமாக பாவிக்கப்படுகிறது.

திருக்கோவில் பிரம்மோற்சவம் இந்த திருக்கோவிலில் இவ்விழாவிற்கு என்று தனிச்சிறப்பு உண்டு. திருமண பாக்கியம் குழந்தை பாக்கியம் வேண்டி பக்தர்கள் திரளாக கலந்துகொள்ளும் இந்த பங்குனி உத்திர திருக்கல்யாண - பிரம்மோற்ஸவம், மூன்று நாட்கள் மிக விமர்சியாக நடைபெற்று வருகின்றது. முதல் நாளில் கணபதி ஹோமத்துடன் தொடங்கி, துவஜாரோஹணம் எனப்படும் கொடியேற்றமானது நடைபெற்று பங்குனி உத்திரத்தன்று மாலை நேரத்தில் பஞ்ச மூர்த்தி அலங்காரத்துடன் திருக்கல்யாண பெருவிழாவும் மறுநாள் அவரோகணம், திருமாலீஸ்வரர் பெருமானுக்கு விசேஷ அபிஷேகம் போன்றவற்றும் இதர பூஜைகளும் முறைப்படி மிக சிறப்பாக “அவன் அருளாலே அவன் தாள் வணங்கி” என்பதற்கிணங்க நடந்தேறி வருகின்றனது.